ΕΝΔΕΙΚΤΙΚΟ ΚΡΤΙΗΡΙΟ ΑΞΙΟΛΟΓΗΣΗΣ ΑΠΟ ΤΟ ΣΥΝΟΛΟ ΤΗΣ ΥΛΗΣ

ΚΟΙΝΩΝΙΟΛΟΓΙΑ Γ΄ΛΥΚΕΙΟΥ (κεφ. 1-10)

**ΠΡΩΤΗ ΟΜΑΔΑ (2 Θέματα/50 μονάδες)**

**Α1. Ερωτήσεις αντικειμενικού τύπου (5X3=15)**

* Η «κοινωνιολογική φαντασία» είναι ένας όρος που χρησιμοποιήθηκε για πρώτη φορά από τον αμερικανό κοινωνιολόγο T.R. Mils (Σ/Λ)
* Οι θεωρίες της εξάρτησης εστιάζουν στη σχέση μεταξύ μητρόπολης και περιφέρειας για να εξηγήσουν την υπο-ανάπτυξη μερικών χωρών (Σ/Λ)
* Η κοινωνικοποίηση είναι μια διαδικασία που ολοκληρώνεται κατά την περίοδο της ενηλικίωσης (Σ/Λ)
* Ο τυπικός κοινωνικός έλεγχος είναι μη θεσμοθετημένος (Σ/Λ)
* Για τη σύγχρονη Κοινωνιολογία ο πόλεμος συνδέεται με ορισμένα έμφυτα χαρακτηριστικά του ανθρώπου όπως είναι τα ένστικτα και οι ορμές(Σ/Λ)

**Α2. Ερωτήσεις αντικειμενικού τύπου (2X5=10)**

1. Μόνο μια από τις παρακάτω φράσεις **είναι λάθος.** Επιλέξτε την (5)

Α. Οι μη έκδηλες λειτουργίες της εκπαίδευσης συνδέονται με τη διαδικασία της κοινωνικοποίησης

Β. Η εκπαιδευτική διαδικασία στοχεύει εκτός των άλλων και στην κοινωνική ενσωμάτωση

Γ. Η κοινωνιολογία διαπιστώνει ερευνητικά ότι οι σχολικές επιδόσεις δεν συνδέονται με κοινωνικά χαρακτηριστικά

Δ. Η εκπαίδευση οδηγεί σε ατομική και κοινωνική κινητικότητα

1. Μόνο μια από τις παρακάτω φράσεις **είναι σωστή.** Επιλέξτε την (5)

Α. Η τριτογενής πρόληψη αφορά τα ήδη στιγματισμένα άτομα

Β. Η δευτερογενής πρόληψη αφορά το σύνολο του πληθυσμού

Γ. Η πρωτογενής πρόληψη αφορά ειδικές κατηγορίες παραβατών

Δ. Ο σωφρονισμός προηγείται της παραβατικότητας

**Β. ερωτήσεις σύντομης απάντησης (1Χ10 & 1Χ15 =σύνολο 25 μονάδες)**

**Β. 1. (10 μονάδες)**

Εξηγείστε τη φράση: «Η Κοινωνιολογική φαντασία αμφισβητεί τις κοινότοπες ερμηνείες της κοινωνικής συμπεριφοράς»- Τεκμηριώστε την απάντησή σας με ένα παράδειγμα (10)

**Β. 2. (15 μονάδες)**

ο Cl. Levi-Strauss υποστήριξε ότι η ανθρωπολογία «διέπραξε έγκλημα» με τη σύγχυση που προκάλεσε σχετικά με τη βιολογική έννοια της φυλής και τις κοινωνικές-ψυχολογικές παραμέτρους των ανθρώπινων πολιτισμών. Εξηγείστε τη θέση του σε συνδυασμό με τις απόψεις των σύγχρονων κοινωνικών επιστημόνων που υποστηρίζουν ότι η έννοια της φυλής είναι μια αυθαίρετη κατασκευή (15)

**ΔΕΥΤΕΡΗ ΟΜΑΔΑ (2 θέματα/50 μονάδες)**

**Γ. ερωτήσεις ευρείας ανάπτυξης (25)**

1. Τι εννοεί ο P. Bourdieu όταν λέει ότι το εκπαιδευτικό σύστημα είναι ένα σύστημα «επιλογής»? Εξηγείστε με παραδείγματα. (8)
2. Με ποιο τρόπο το εκπαιδευτικό σύστημα μετατρέπει τα κοινωνικά προνόμια σε αξιοκρατικά κριτήρια? (7)
3. Με ποιο τρόπο θα μπορούσε να συμβάλει το σχολείο ως φορέας κοινωνικοποίησης στην αντιμετώπιση του ρατσισμού και των προκαταλήψεων?(10)

**Δ. Ερωτήσεις ευρείας ανάπτυξης (25)**

1. Το έγκλημα είναι μια «κοινωνική κατασκευή» για τους κοινωνιολόγους. Εξηγείστε την θέση αυτή και συγκρίνετέ την με τη θεωρία για το Φυσικό Δίκαιο(8)
2. Ποιο είναι το κοινό στοιχείο των διάφορων θεωριών που ανήκουν στη σχολή της σύγκρουσης για τον προσδιορισμό της έννοιας του εγκλήματος και του εγκληματία. Αναπτύξτε αυτήν που εισάγει την έννοια του «στιγματισμού»(8)
3. Σε ποια επίπεδα και με ποιο τρόπο αναπτύσσεται η πολιτική πρόληψης (κοινωνική αντεγκληματική πολιτική)?(9)